3. ΑΠΟΦΑΣΙΣ ΥΠΟΥΡΓΟΥ ΠΑΙΔΕΙΑΣ Αριθ. 107615 της 5/31 Αυγ. 1970 (ΦΕΚ Β΄ 605) Περί της διαδικασίας πληρώσεως των θέσεων εποπτικού προσωπικού Επαγγελματικής Εκπαιδεύσεως. Έχοντες υπ’ όψει: 1.Τας διατάξεις των άρθρ. 27, 30 και 31 του Ν.Δ. 580/1970 «περί εποπτικού, εκπαιδευτικού, βοηθητικού εργαστηριακού, διοικητικού και βοηθητικού προσωπικού των κατωτέρων και μέσων Επαγγελματικών Σχολών και τινών οργανωτικών διατάξεων». 2.Την υπ’ αριθ. 545/16-7-1970 γνωμοδότησιν του Ανωτάτου Συμβουλίου Δημοσίων Υπηρεσιών, αποφασίζομεν: Καθορίζομεν ως ακολούθως τα της διαδικασίας πληρώσεως των θέσεων εποπτικού προσωπικού Επαγγελματικής Εκπαιδεύσεως: 1.Προς πλήρωσιν των εκάστοτε κενών θέσεων εποπτικού προσωπικού Επαγγελματικής Εκπαιδεύσεως εκδίδεται σχετική προκήρυξις δημοσιευομένη δις εις δύο των εν Αθήναις και μίαν των εν Θεσσαλονίκη, εκ των μάλλον κυκλοφορουσών ημερησίων εφημερίδων, δια της οποίας καλούνται οι ενδιαφερόμενοι να καταβάλουν τας ως άνω θέσεις, όπως εντός προθεσμίας 20 ημερών από της τελευταίας ως άνω δημοσιεύσεως, υποβάλωσιν εις την Γενικήν Διεύθυνσιν Επαγγελματικής Εκπαιδεύσεως του Υπουργείου Εθνικής Παιδείας και Θρησκευμάτων σχετικήν αίτησιν μετά των νομίμων δικαιολογητικών. 2.Ο έλεγχος των τυπικών και ουσιαστικών προσόντων των υποψηφίων και η επιλογή των μεταξύ αυτών καταλληλοτέρων ενεργείται υπό του κατά το άρθρ. 40 του Ν.Δ. 580/1970 Υπηρεσιακού Συμβουλίου Εποπτικού Προσωπικού (Σ.Ε.Π.). Το Συμβούλιον τούτο υποβάλλει τους υποψηφίους εις δοκιμασίαν δια προσωπικής συνεντεύξεως προς διαπίστωσιν της καταλληλότητος εις το έργον δια το οποίον προορίζονται. Σελ. 516,418(β) Τεύχος 563-Σελ. 104 3.Κατά την επιλογήν τηρούνται αι καθιερούσαι δικαίωμα προτιμήσεως ωρισμένων κατηγοριών προσώπων διατάξεις του άρθρ. 24 παρ. 2 του Νόμ. 1811/1951. 4.Δημόσιοι υπάλληλοι ή υπάλληλοι Ν.Π.Δ.Δ. έχοντες τα προς διορισμόν καθοριζόμενα προσόντα και επιθυμούντες να μεταταγώσιν εις θέσεις εποπτικού προσωπικού Επαγγελματικής Εκπαιδεύσεως υποβάλλουν δια της υπηρεσίας των αίτησιν μετατάξεως εντός της ως άνω προθεσμίας. Ούτοι εφ’ όσον κρίνονται ικανοί προς κατάληψιν θέσεων εποπτικού προσωπικού μετατάσσονται κατά την εν άρθρ. 31 του Ν.Δ. 580/1970 οριζομένην διαδικασίαν. Η παρούσα δημοσιευθήτω δια της Εφημερίδος της Κυβερνήσεως. 32.Ε.ι.2-3 Προσωπικό Επαγγελματικών Σχολών 